蒋芳镛（），字任坦，号鲸台，福建泉州府同安县人，明朝政治人物。万历三十五年（1607年）丁未科进士，初授户部主事，差管海运、新泰二仓，闻父病，即请假归省。补工部营缮司主事，晋虞衡司郎中，督宝源局，出守建昌府，以明断失权贵意，移知衡州府。时四川奢安之乱起，征兵征饷征运，衡州百姓苦之。芳镛至，开鼓铸代饷，岁省民输万金，复捐俸赈济饥民，刷册均粮，通漕盐，罢逋米，荫湘薇峙，皆立祠焉。天启五年，擢广东按察副使，改湖广郴桂副使，未及赴任而卒。